Rikunarita-ORG/Wikinium huggingface dataset:
# ချစ်တီး

ကနာဒုကာသန် ချစ်တီးနာဒု နန်းတော် အဝင်ဝ - ချစ်တီးနာဒု ဗိသုကာလက်ရာ
ချစ်တီး (အင်္ဂလိပ် - Chettiar) ဆိုသည်မှာ အိန္ဒိယနိုင်ငံတောင်ပိုင်း အထူးသဖြင့် တမီးလ်နာဒု ပြည်နယ် နှင့် ကယ်ရာလာပြည်နယ်ရှိ ကုန်သည်၊ စိုက်ပျိုးမွေးမြူရေးသမား၊ မြေရှင် ဇာတ်( အဆင့်အတန်း) တစ်ခုကို ခေါ်ဆိုခြင်း ဖြစ်သည်။ မူရင်းပထမက ဆားကုန်သည်များ ဖြစ်ကြပြီး နောက်ပိုင်းတွင် ငွေကြေးဝန်ဆောင်မှုပေးခြင်း၊ ကုန်ကူးသန်းရောင်းဝယ်ရေး အဆင်ပြေအောင် ဝန်ဆောင်မှုပေးခြင်းများအဖြစ် ထင်ရှားသည်။ ၁၉ ရာစုအစောပိုင်းကာလများတွင် ငွေရေးကြေးရေးသည် ၎င်းတို့၏ အထူးပြုပညာရပ်ဖြစ်လာခဲ့ပြီး လယ်သမားအကြီးစားများကို ငွေကြေးဝန်ဆောင်မှုပေးသူများအဖြစ် နာမည်ကြီးသည်။

မြန်မာနိုင်ငံတွင်မူ အင်္ဂလိပ်ခေတ်က ငွေတိုးချေး၍ စီးပွားရေးလုပ်ငန်း လုပ်ကိုင်ကြသော အိန္ဒိယလူမျိုးများအား ချစ်တီးကုလားများဟု လူသိများကြသည်။

၁၈၂၆ ခုနှစ်တွင် မြန်မာနိုင်ငံသို့ အိန္ဒိယလူမျိုးဗြိတိသျှစစ်သားများ၊ လယ်ယာလုပ်သားများနှင့်အတူ တနင်္သာရီဒေသသို့ အစောဆုံးရောက်ရှိခဲ့သည်။ မော်လမြိုင်တွင် ၁၈၅၀ တွင် ပထမဦးဆုံး ချစ်တီးယားဘဏ်ကို ဖွင့်လှစ်ခဲ့သည်။ ၁၈၆၉ စူးအက်တူးမြောင်း ဖွင့်လှစ်ခြင်းနှင့် ဗမာ့မြေယာဥပဒေ ထုတ်ပြန်ခြင်းတို့နှင့်အတူ ၎င်းတို့၏ကဏ္ဍ ပိုမိုအရေးပါလာခဲ့သည်။ ၁၉၀၀ ရာစုမပြည့်ခင်အချိန်တွင် မြန်မာ့လယ်ယာကဏ္ဍ ဖွံ့ဖြိုးရေးအတွက် အရေးကြီးဆုံး အခန်းကဏ္ဍကနေ ပါဝင်ခဲ့သည်။

## ချစ်တီးဘဏ်လုပ်ငန်းလုပ်ကိုင်ပုံ

ဗမာနိုင်ငံတွင် ချစ်တီးများသည် ဘဏ်လုပ်ငန်းနှင့် ဆက်စပ်နေသော လုပ်ငန်းတော်တော်များများကို လုပ်ကိုင်ခဲ့သည်။ ၎င်းတို့သည် ငွေချေးခြင်း၊ အပ်ငွေလက်ခံခြင်း၊ ငွေလွဲခြင်း၊ ချက်လက်မှတ်များ လဲလှယ်ပေးခြင်း၊ နိုင်ငံခြားငွေ လဲလှယ်ပေးခြင်း၊ ရွှေအရောင်းအဝယ်လုပ်ခြင်းနှင့် အဖိုးတန်ပစ္စည်းများကို လုံခြုံစွာသိမ်းဆည်းပေးခြင်း လုပ်ငန်းများ လုပ်ကိုင်ပါသည်။ ၎င်းတို့သည် စိုက်ပျိုးရေးနှင့် လယ်လုပ်ငန်းလုပ်သူများအတွက် တနေရာတည်းဝန်ဆောင်မှုအဖြစ် ငွေရေးကြေးရေးလုပ်ငန်းများကို လုပ်ကိုင်ပါသည်။

## ချစ်တီးများ ဩဇာကျဆင်းပုံ

၁၉၃၀ ခုနှစ်များမှာ ကမ္ဘာ့စီးပွားရေးပျက်ကပ်ဆိုက်ချိန်တွင် ချစ်တီးများ၏ ဗမာပြည်အပေါ် ဩဇာကျဆင်းချိန်ရောက်ပါသည်။ စီးပွားပျက်ကပ်ကြောင့် ဗမာပြည်မှ ဆန်စပါးဈေးကွက်လဲ ပြိုကွဲကာ ၁၉၂၆တွင် စပါးတစ်တင်းလျှင် ၂၀၂ ရူပီးရှိခဲ့ရာမှ ၁၉၃၃တွင် ၆၄ ရူပီးထိ ကျဆင်းသွားခဲ့သည်။ အဆိုပါ ကွင်းဆက်များ၏ အကျိုးဆက်များအဖြစ် လယ်သမားအများစုထံတွင် ငွေကြေးမြုတ်နှံထားသော ချစ်တီးများအပေါ် တည့်တည့်မှန်လေသည်။ လယ်သမားများ စီးပွားရေးမကောင်းချိန်တွင် အတိုးများမပေးနိုင်ခြင်း အရင်းငွေများ ပြန်မဆပ်နိုင်ခြင်းတို့ကြောင့် ထိုအချိန်တွင် အများဆုံးပေါင်ဖြစ်သော လယ်ယာမြေများကို သိမ်းရန်သာ ကျန်တော့သည်။ လယ်သမားများ၏ ဒေါသအဝဝနှင့် နိုင်ငံခြားသားဆန့်ကျင့်ရေး အမျိုးသားရေးသမားတို့၏ အပြစ်ပုံချစရာအဖြစ် ချစ်တီးများရောက်လေ၏။ ထို့ကြောင့် မည်ကဲ့သို့ပင် မြန်မာ့ဆန်စပါးလုပ်ငန်းအတွက် အစကောင်းခဲ့စေကာမူ စီးပွားရေးပျက်ကပ်နှင့် အမျိုးသားရေးသမားတို့၏ ထိုးနှက်လာခဲ့မှုကြောင့် ချစ်တီးများ ၂၁ရာစု အစောပိုင်း၏လူကြမ်းများဘဝနှင့် ဇာတ်သိမ်းခဲ့သည်။

ဗမာပြည် လွတ်လပ်ရေးရပြီး ၁၉၄၈ နှောင်းပိုင်းတွင် ချစ်တီးများကို အဆိုပါ ငွေရေးကြေးရေးအလုပ်ဆက်လက် လုပ်ကိုင်ခွင့် မပေးတော့ချေ။

## ချစ်တီးများ ချေးငွေအတိုးကောက်ခံပုံ

| ချေးငွေအမျိုးအစား | တနှစ်စာ အတိုး |
| မြေနှင့် ရွေ့ပြောင်းမရသော အပေါင်ပစ္စည်းများ | ၉-၁၅% |
| ရွှေနှင့် အဖိုးတန်ရတနာများ | ၁၂-၁၅% |
| အာမခံပစ္စည်းပါဝင်သော စာချုပ်နှင့်ချေးငွေ | ၁၂-၁၅% |
| အာမခံပစ္စည်းမဲ့ စာချုပ်နှင့် ချေးငွေ | ၁၈-၂၄% |

## ကိုးကား

Fiery dragons : banks, moneylenders and microfinance in Burma, Sean Turnell, 2009
# ဘေ့စ်ဂစ်တာ

Fender Precision Bass Guitar
ဘေ့စ်ဂစ်တာ လက်ကွက်
**ဘေ့စ်ဂစ်တာ** (အင်္ဂလိပ်: Bass Guitar) ဆိုသည်မှာ အခြားသော ဂစ်တာများကဲ့သို့ ကြိုး ၆ ချောင်း တပ်ဆင်မထားပဲ ကြိုး ၄ ချောင်းသာ တပ်ဆင်ထားသော ဂစ်တာ အမျိုးအစား များဖြစ်သည်။ ဘေ့စ်သံ ထွက်ပေါ်ရန် ရည်ရွယ်ထားသဖြင့် သာမန် ဂစ်တာများတွင် တပ်ဆင်သော အောက်ဆုံးကြိုး ၂ ချောင်း မပါဝင်ပေ။
# တရားသူကြီး

တရားသူကြီး|  |
| ယခင် ကနေဒါ တရားရုံးချုပ် တရားသူကြီး ဆာ လိုင်မန် ပိုးဝါး ဒပ်ဖ် |
| အလုပ်အကိုင် |
| အမျိုးအစား | အသက်မွေးဝမ်းကြောင်း |
| ပါဝင်လှုပ်ရှားသည့် နယ်ပယ် | ဥပဒေ နိုင်ငံရေး |
| ဖွင့်ဆိုချက် |
| စွမ်းရည် | ခွဲခြမ်းစိတ်ဖြာ တွေးတောနိုင်ခြင်း၊ ဖြန့်ကျက်တွေးတောနိုင်ခြင်း၊ ဘက်မလိုက်ခြင်း၊စီးပွားရေးအမြင် |
| လိုအပ်သော ပညာအရည်အချင်း | အစိုးရရှေ့နေ အတွေ့အကြုံ |
| လုပ်ငန်းခွင် | တရားရုံးများ |
| သက်ဆိုင်သော အလုပ်အကိုင်များ | အစိုးရရှေ့နေ၊ ဥပဒေပါမောက္ခ |

တရားသူကြီးဆိုသည်မှာ တစ်ကိုယ်တော်ဖြစ်စေ၊ တရာသူကြီး အဖွဲ့နှင့် ဖြစ်စေ တရားစီရင်မှု ပြုရာတွင် တွင် အကြီးအမှူးဖြစ်သည်။ တရားသူကြီး၏ အခွင့်အာဏာ၊ လုပ်ငန်းဆောင်တာ၊ ခန့်အပ်ပုံ၊ စည်းမျဉ်းစည်းကမ်း နှင့် လေ့ကျင့်သင်ကြားမှုတို့မှာ တရားစီရင်ရေး စနစ်ရှိရာ နေရာ ဌာနပေါ်တွင် မူတည်၍ ကွဲပြားခြားနားသည်။ တရားသူကြီးသည် တရားခွင်ကို အများပြည်သူတို့၏ မျက်ကွယ်တွင် ဖြစ်စေ ရှေ့မှောက်တွင် ဖြစ်စေ ပြုလုပ်လေ့ ရှိသည်။ တရားသူကြီးတို့သည် သက်သေတို့၏ ထွက်ဆိုချက်များကို နားထောင်ခြင်း၊ တရားလို နှင့် တရားခံ သို့ တရားပြိုင်တို့မှ တင်ပြသော သက်သေ အထောက်အထားများကို လေ့လာခြင်း၊ ထိုသက်သေ အထောက်အထားများ၏ ယုတ္တိတန်မတန် ကို လေ့လာခြင်းတို့ကို ပြုလုပ်ပြီးသည့်နောက်တွင် တရားစီရင်ချက်ကို တရားဥပဒေ၏ ဖွင့်ဆိုချက်ပေါ်တွင် မူတည်ကာ သူ သို့မဟုတ် သူမ၏ ကိုယ်ပိုင် ဆုံးဖြတ်ချက်နှင့် ပေါင်းစပ်၍ ချမှတ်လေ့ ရှိသည်။ အချို့သော တရားစီရင်ရေး စနစ်များတွင် တရားသူကြီး၏ အခွင့်အာဏာကို ဂျူရီလူကြီးများနှင့် ဝေမျှရသည်။
# ခူရှယ် ပယ်လ် ဆင့်

| **ခူရှယ် ပယ်လ် ဆင့်** |
| --- |
| ခူရှယ် ပယ်လ် ဆင့်  |
| **မွေးသက္ကရာဇ်** | ဩဂုတ် ၁၅၊ ၁၉၃၁ Bulandshahar, United Provinces, British India  |
| **အလုပ်အကိုင်** | DLF Universal ၏ ဥက္ကဋ္ဌ နှင့် အမှုဆောင် အရာရှိချုပ် |
| **ကြွယ်ဝမှု** | အမေရိကန်ဒေါ်လာ ၉ ဘီလျံ |
| **ဝက်ဘ်ဆိုက်** | www.DLF.in |

ခူရှယ် ပယ်လ် ဆင့် ခေါ် K.P.Singh (၁၉၃၁ ခုနှစ် ဩဂုတ်လ ၁၅ ရက်ဖွား)သည် အရေးပါအရာရောက်သော အိမ်ခြံမြေသူဌေးကြီးတစ်ဦးဖြစ်ပြီး DLF လိမိတက်၏ စီမံအုပ်ချုပ်သူ ဥက္ကဋ္ဌလည်းဖြစ်သည့်အပြင် အိန္ဒိယ၏ အကြီးဆုံးသော အိမ်ခြံမြေလုပ်ငန်းများကို တည်ထောင်သူဖြစ်သည်။

သူ့တွင် ခန့်မှန်းချေရောင်းဝယ်မြေဧကပေါင်း ၁၀,၂၅၅ (၄၂ km2)ရှိပြီး DLF မြို့တော်ဟုခေါ်သည့် Gurgaon တွင် ဧက ၃,၀၀၀ (12 km²)ရှိသည်။

## ငယ်ဘဝအကြောင်းအရာများ

သူ့ကို ၁၉၃၁ ခုနှစ် ဩဂုတ်လ ၁၅ ရက်နေ့တွင် Bulandshahar ရှိ Jat မိသားစု (Tewathia Gotra)၌ မွေးဖွားခဲ့ပြီး အိန္ဒိယနိုင်ငံ၏ အကြီးဆုံး အိမ်ရာစီမံကိန်းကုမ္ပဏီကြီးကို တည်ထောင်ခဲ့သည်။

DLF သည် ယခုအခါ အခွန်ငွေများ၊ ဝင်ငွေများ၊ မြို့တော်ဈေးကွက်နှင့် ဖွံ့ဖြိုးတိုးတက်မှု ဧရိယာများအရ ကမ္ဘာ့အကြီးဆုံး အိမ်ရာစီမံကိန်းကြီးဖြစ်လာပြီဖြစ်သည်။ Meerut ကောလိပ်မှ သိပ္ပံဘွဲ့ရတစ်ဦးဖြစ်ပြီး ဗြိတိသျှအရာရှိ တာဝန်ထမ်းဆောင်မှု ရွေးချယ်ရေးဘုတ်အဖွဲ့၏ ရွေးချယ်မှုဖြင့် အိန္ဒိယစစ်တပ်ကိုယ်စားပြုကာ အင်္ဂလန်နိုင်ငံတွင် လေကြောင်းအင်ဂျင်နီယာပညာကို လေ့လာခဲ့သည်။

သူသည် အိန္ဒိယစစ်တပ်၏ “The Deccan Horse” မြင်းတပ်ရင်းတွင် ပြန်တမ်းဝင်အရာရှိအဖြစ် သတ်မှတ်ခံရသူ ဖြစ်သည်။
၁၉၆၀ တွင် သူသည် အမေရိကန် ယူနီဗာဆယ်လ် အီလက်ထရောနစ်ကုမ္ပဏီနှင့် ပူးပေါင်းလုပ်ကိုင်ခဲ့ပြီး သိပ်မကြာခင် ၁၉၇၉ တွင် DLF ယူနီဗာဆယ်လ်လိမိတက်နှင့် ပေါင်းစည်းလိုက်သောအခါ ထိုကုမ္ပဏီသစ်၏ စီမံခန့်ခွဲမှု ဒါရိုက်တာအဖြစ်သူက တာဝန်ယူခဲ့သည်။

## ရာထူးများ

လက်ရှိရာထူးများမှာ-

* DLF လိမိတက်ဘုတ်အဖွဲ့၏ ဥက္ကဋ္ဌ
* စီးပွားရေးလောက၏ ကဏ္ဍများစွာတွင် ဆက်စပ်နေသော သီးခြား ကုမ္ပဏီ ၃၁ ခု၏ ဥက္ကဋ္ဌနှင့် ဒါရိုက်တာ
* MeCommerce နှင့် စက်မှုလုပ်ငန်း (FICCI)
* ဒေလီ ၂၀၂၁ ၏ အဓိကစီမံကိန်း အစီအစဉ်များကို လုပ်ဆောင်သည့် ဒေလီဗီးရှင်းအဖွဲ့၏ အဖွဲ့ဝင်
* မိုနာကို စည်းမျဉ်းဥပဒေသများအရ ဂုဏ်ထူးဆောင် ကောင်စီဗိုလ်ချုပ်

ရရှိခဲ့ဖူးသော ရာထူးများမှာ-

• President of the apex industry chamber of the country, Associated Chamber of Commerce & Industry of India (ASSOCHAM).
နိုင်ငံပိုင်ဖြစ်သော Apex စက်မှုလုပ်ငန်းအဖွဲ့၏ အကြီးအမှူး၊ အိန္ဒိယကုန်သွယ်မှုနှင့် စက်မှုလုပ်ငန်း (ASSOCHAM)၏ တွဲဖက်အဖွဲ့ဝင်

* ကုန်သွယ်မှုနှင့်စက်မှုလုပ်ငန်း PHD အဖွဲ့၏ အကြီးအမှူး

* အိန္ဒိယ Reserve ဘဏ် (RBI) ဗဟိုဘုတ်အဖွဲ့၏ ဒါရိုက်တာ

## စွမ်းဆောင်ရည်များ

KP Singh သည် သူ၏ ကမ္ဘာ့မြေငလျင်ဒဏ်ခံ အဆောက်အဦများ၊ တိုက်ခန်းများ၊ ကုန်တိုက်ကြီးများနှင့် DLF Gary Player ဒီဇိုင်းပြုလုပ်ထားသော ဂေါ့ဖ်ကွင်းအပါအဝင် ဇိမ်ခံအသုံးအဆောင်များကြောင့် ၁၀ နှစ်အတွင်း Gurgaon ကမ္ဘာကျော် ရည်မှန်းချက်များကို လုပ်ဆောင်နိုင်ခဲ့သည်။
Gurgaon သည် ယခုအခါ ကမ္ဘာ့အလယ်ဗဟို၊ အိန္ဒိယ၏ ကုန်တိုက်မြို့တော်အဖြစ် ခေါ်ဆိုသိမှတ်ထားကြသည်။ ၂၀၀၈ ခုနှစ်တွင် သူသည် ကမ္ဘာ့အချမ်းသာဆုံး အိမ်ရာစီမံကိန်းလုပ်ငန်းရှင် ဖြစ်လာသည်။
# အာလာဒင် (၁၉၉၂ ဒစ္စနီ ရုပ်ရှင်)

| အာလာဒင်  |
| --- |
| ဖိုင်:Aladdin (1992 Disney film) poster.jpgရုပ်ရှင်ပိုစတာ |
| အခြေခံအချက်အလက် |
| ဒါရိုက်တာ | * John Musker
* ရွန် ကလီးမင့်
 |
| ထုတ်လုပ်သူ | * John Musker
* ရွန် ကလီးမင့်
 |
| စာရေးသူ | John Musker[\*] Ron Clements[\*] Terry Rossio[\*] Ted Elliott[\*] |
| ဇာတ်ညွှန်း | * Ron Clements
* ရွန် ကလီးမင့်
* Ted Elliott
* Terry Rossio
 |
| ဇာတ်လမ်း | * Burny Mattinson
* Roger Allers
* Daan Jippes
* Kevin Harkey
* Sue Nichols
* Francis Glebas
* Darrell Rooney
* Larry Leker
* James Fujii
* Kirk Hanson
* Kevin Lima
* Rebecca Rees
* David S. Smith
* Chris Sanders
* Brian Pimental
* Patrick A. Ventura
 |
| အခြေခံထားသည်မှာ | *Aladdin and the Magic Lamp* from *One Thousand and One Nights* |
| သရုပ်ဆောင် | * စကော့ဒ် ဝင်းဂါး
* ရော်ဘင်ဝီလျံစ်
* လင်ဒါ လာကင်
* ဂျိုနသန် ဖရီးမန်း
* ဖရန့် ဝဲလ်ကာ
* ဂီလ်ဘတ် ဂေါက်ဖရစ်
* Douglas Seale
 |
| နောက်ခံစကားပြော | The Peddler[\*] |
| ဂီတမှူး | အလန် မန်းကင် |
| တည်းဖြတ် | H. Lee Peterson |
| ထုတ်လုပ်ရေး ကုမ္ပဏီ | * Walt Disney Pictures
* Walt Disney Feature Animation
 |
| ကြာမြင့်ချိန် | ၉၀ မိနစ် |
| နိုင်ငံ |  အမေရိကန် |
| ဘာသာစကား | အင်္ဂလိပ် |
| အမျိုးအစားခွဲခြင်းနှင့် ဖြန့်ဖြူးခြင်း |
| ဖြန့်ချိသည့်နေ့ | * နိုဝင်ဘာ ၁၁၊ ၁၉၉၂ (၁၉၉၂-၁၁-၁၁)
 |
| ထုတ်ဝေသူ | Buena Vista Pictures |
| ကုန်ကျငွေ | $၂၈ သန်း |
| ရောင်းရငွေ | $၅၀၄.၁ သန်း |
| နောင်တော်များနှင့် နောက်ဆက်တွဲများ |
| နောက်ထွက်ဇာတ်လမ်း | The Return of Jafar[\*] |

အာလာဒင် (အင်္ဂလိပ်: Aladdin) သည် Walt Disney Animation Studios မှ ထုတ်လုပ်ပြီး Walt Disney Studios Motion Pictures မှ ထုတ်ဝေသည့် ၁၉၉၂ ခုနှစ် အမေရိကန် ကာတွန်း ဂီတ စိတ်ကူးယဉ်ဟာသ ရုပ်ရှင်ဖြစ်သည်။ သရုပ်ဆောင် စကော့ဒ် ဝင်းဂါး၊ ရော်ဘင်ဝီလျံစ်၊ လင်ဒါ လာကင်၊ ဂျိုနသန် ဖရီးမန်း၊ ဖရန့် ဝဲလ်ကာ၊ ဂီလ်ဘတ် ဂေါက်ဖရစ်၊ Douglas Seale၊ Jim Cummings၊ Charlie Adler နှင့် ကိုရေး ဘာတန် တို့ပါဝင်သည်။

## သရုပ်ဆောင်သည်

* စကော့ဒ် ဝင်းဂါး အဖြစ် အာလာဒင် (Aladdin)
* ရော်ဘင်ဝီလျံစ် အဖြစ် ဂျင်နီ (Genie)
* လင်ဒါ လာကင် အဖြစ် ဂျက်စမင် (Jasmine)
* ဂျိုနသန် ဖရီးမန်း အဖြစ် ဂျာဖာ (Jafar)
* ဖရန့် ဝဲလ်ကာ အဖြစ် အဘူ (Abu)
* ဂီလ်ဘတ် ဂေါက်ဖရစ် အဖြစ် အိုင်ယာဂို (Iago)
* Douglas Seale အဖြစ် စူလတန် (The Sultan)
* Jim Cummings အဖြစ် ရာဇူး (Razoul)
* Charlie Adler အဖြစ် ဂေဇမ် (Gazeem)
* ကိုရေး ဘာတန် အဖြစ် မင်းသား အာမက် (Prince Achmed)

## မှတ်စုများ

## ကိုးကား

## ပြင်ပလင့်ခ်

* အိုင်အမ်ဒီဘီပေါ်ရှိ *အာလာဒင်*
* AllMovie ပေါ်ရှိ *အာလာဒင်*
* Box Office Mojo ပေါ်ရှိ *အာလာဒင်*
* Rotten Tomatoes ပေါ်ရှိ *အာလာဒင်*
* *အာလာဒင်* at the Big Cartoon DataBase
* Metacritic ပေါ်ရှိ *အာလာဒင်*
* TCM Movie Database ပေါ်ရှိ *အာလာဒင်*
* FilmAffinity ပေါ်ရှိ *အာလာဒင်*
* အာလာဒင် at @movies (in တရုတ်)
* *အာလာဒင်* at Mtime.com (in တရုတ်)
* ဒေါ်ဘန်ပေါ်ရှိ *အာလာဒင်* (in တရုတ်)
* *အာလာဒင်* at Siamzone.com (in ထိုင်း)
# သတင်းအချက်အလက်နှင့် ဆက်သွယ်ရေး နည်းပညာ

Spending on information and communications technology in 2005
အိုင်စီတီသည် information and communications technology ၏ အတိုကောက်အမည်ဖြစ်သည်။ သတင်းနှင့်ဆက်သွယ်ရေးနည်းပညာ ဟုလည်းခေါ်ဆိုနိုင်မည် ဖြစ်သည်။ သတင်းသိပ္ပံပညာနှင့် ဆက်သွယ်ရေးနည်းပညာတို့သည် သမိုင်းတလျှောက် ဆက်စပ်နေသော နည်းပညာများဖြစ်ကြသော်လည်း ပညာရပ်ပိုင်းဆိုင်ရာမှာ သီးခြားစီရှိခဲ့ကြ၏။ သို့ရာတွင် ၁၉၉၀ခုနှစ်ပိုင်းမှစ၍ အင်တာနက်၊ မိုဘိုင်းတယ်လီဖုန်း၊ ကြိုးမဲ့ ကွန်ပျူတာအစရှိသည့်ပစ္စည်းများ၏ အသုံးများလာမှု့၊ အစရှိသည့် ကရိယာများကိုအခြေခံသော ဝန်ဆောင်လုပ်ငန်းများ၏ ဖွံ့ဖြိုးတိုးတက်လာမှု့တို့က သတင်းသိပ္ပံပညာနှင့် ဆက်သွယ်ရေးနည်းပညာတို့၏ နယ်နမိတ်ကို ကျဉ်းမြောင်းစေခဲ့ပြီး အိုင်စီတီဟု သုံးစွဲမှု့များကို တွေ့လာရ၏။
နောက်ပိုင်း အိုင်စီတီဆိုသည့်စကားလုံးတွင် သတင်းသိပ္ပံအထောက်အကူနှင့် ဆက်သွယ်ရေး ပံ့ပိုးမှု့တို့တွင် တနည်းနည်းဖြင့် ပတ်သက်နေသော နည်းပညာများ၊ ကွန်ပျုတာနှင့် ဆက်သွယ်ရေး အထောက်အကူလျှပ်စစ် ကရိယာများ၊ Network တွင်အသုံးပြုမည့်ပစ္စည်းကရိယာများ အစရှိသည့် ကရိယာများနှင့်၊ အခြေခံ ဆော့ဖ်ဝဲများကိုလည်း ခေါ်ဝေါ်အသုံးပြုပါသည်။
# အာယုဗ္ဗေဒ

သတ္တဝါအားလုံး နှင့် သစ်ပင် တို့၏ အသက်အပိုင်းအခြား ဖြစ်တည်ရှင်သန်စေခြင်း ကို လေ့လာရခြင်းသည် အာယုဗေဒ ဖြစ်၏။ ဇီဝဗေဒ မှ ခွဲထွက်လာသော ခက်မ တစ်ခု ဖြစ်သည်။
လူ သည် ရှင်သန်နေထိုင်ရသော လူ့သက်တမ်း အချိန်ကာလ အသက်အပိုင်းအခြား အတွင်း၌ မွေးဖွားခြင်း၊ရှင်သန်ခြင်း၊သေဆုံးခြင်း ဟူသော သံသရာစက်ဝန်းအား လည်ပတ်စေနိုင်စွမ်းသော မူလဇစ်မြစ်ဖြစ်သည်။ အခြားသော တိရိစ္ဆာန် နှင့် သစ်ပင် တို့သည် သက်ရှိများဖြစ်သည့်တိုင် လူသားများကဲ့သို့ သက်တမ်း အပိုင်းအခြားအား ပိုင်တိုက်ခြင်းမရှိပဲ သက်ရှိလူသားများကသာ ထပ်လောင်းပိုင်ဆိုင်ကြပေသည်။
# အောက်စဖို့ဒ်တက္ကသိုလ် ပုံနှိပ်လုပ်ငန်း

အောက်စဖို့ဒ်တက္ကသိုလ် ပုံနှိပ်လုပ်ငန်း|  |
| မိခင် ကုမ္ပဏီ | အောက်စဖို့ဒ်တက္ကသိုလ် |
| တည်ထောင်ခဲ့ | ၁၅၈၆ (၁၅၈၆) |
| မူလနိုင်ငံ | ယူနိုက်တက်ကင်းဒမ်း |
| ရုံးချုပ် တည်နေရာ | အင်္ဂလန်၊ အောက်စဖို့ဒ်မြို့ |
| အရေးပါ ပုဂ္ဂိုလ် | Nigel Portwood, CEO |
| ပုံနှိပ်ထုတ်ဝေမှု အမျိုးစား | စာအုပ်များ၊ တက္ကသိုလ်ပညာရပ်ဆိုင်ရာဂျာနယ်များ၊ ဂီတသင်္ကေတ စာရွက်များ |
| Imprints | Clarendon Press |
| No. of employees | ၆,၀၀၀ |
| တရားဝင် ဝဘ်ဆိုဒ် | global.oup.com |

ဝေါလ်တန်လမ်းမှ လုပ်ငန်း၏ အဆောက်အဦ
**အောက်စဖို့ဒ်တက္ကသိုလ် ပုံနှိပ်လုပ်ငန်း** (အင်္ဂလိပ်: Oxford University Press, OUP) သည် အောက်စဖို့ဒ်တက္ကသိုလ်၏ တက္ကသိုလ်ပုံနှိပ်လုပ်ငန်းတစ်ခုဖြစ်၍ ကမ္ဘာပေါ်တွင် အကြီးဆုံးသော တက္ကသိုလ်ပုံနှိပ်လုပ်ငန်းတစ်ခုဖြစ်သည့်အပြင် ကိမ်းဘရစ်ချ်တက္ကသိုလ် ပုံနှိပ်လုပ်ငန်းနောက် ဒုတိယသက်တမ်းအရှည်ဆုံးလည်းဖြစ်သည်။ ဤလုပ်ငန်းသည် အောက်စဖို့ဒ်တက္ကသိုလ်၏ ဌာနတစ်ခုဖြစ်၍ တက္ကသိုလ် ဒုတိယအဓိပတိက ခန့်အပ်သော တက္ကသိုလ်ဆရာ (၁၅) ဦးဖြင့် စီမံထိန်းကျောင်းကြ၍ ၎င်းတို့ကို "ပုံနှပ်လုပ်ငန်း ကိုယ်စားလှယ်များ" အဖြစ်လည်း သိရှိကြလေသည်။ ကိုယ်စားလှယ်များတွင် အတွင်းရေးမှူးဆိုသူ ထားရှိပြီး ၎င်းက ဦးဆောင်၍ OUP ၏ အလုပ်အမှုဆောင်ချုပ်နှင့် အခြားတက္ကသိုလ် အဖွဲ့အစည်းများအတွက် အဓိကကိုယ်စားလှယ်တော်အဖြစ် ထမ်းရွက်သည်။ အောက်စဖို့ဒ်တက္ကသိုလ် ပုံနှိပ်လုပ်ငန်းသည် ၁၇ ရာစုကတည်းကပင် အပြောင်းအလဲများစွာမရှိသည့် အုပ်ချုပ်မှုဆိုင်ရာ ဖွဲ့စည်းတည်ဆောက်ပုံတည်တစ်ခု ရှိခဲ့ကြလေသည်။. လုပ်ငန်းသည် အောက်စဖို့ဒ်မြို့၊ ဂျဲရစ်ခို အတွင်းဆင်ခြေဖုံး၊ ဆမ်းမားကောလိပ်နှင့် မျက်နှာချင်းဆိုင်၊ ဝေါလ်တန်လမ်းတွင် တည်ရှိသည်။

## ကိုးကား
# ကမ္ဘာလောက

Hubble Space Telescope ဖြင့် ရိုက်ကူးထားသော ရုပ်ပိုင်းဆိုင်ရာကမ္ဘာ၏ ပုံရိပ်
ယေဘူယျသဘောအရ " **ကမ္ဘာလောက**" (အင်္ဂလိပ်: World) ဟူသော ဝေါဟာရသည် အရာဝတ္တုများ စုစုပေါင်း၊ အဖြစ်မှန် တစ်ခုလုံး သို့မဟုတ် အရာအားလုံးကို ရည်ညွှန်းသည်။ ကမ္ဘာလောက၏ သဘောသဘာဝကို နယ်ပယ်အသီးသီးတွင် အယူအဆများ ကွဲပြားစွာ ခံယူထားကြသည်။ လောက(Universe) ဟူသည်မှာ တစ်ခုတည်း ရှိသည်ဟု အချို့က ခန့်မှန်းယူဆ၍၊ တစ်ခုမကသော "ကမ္ဘာလောကများ (Multiverses)" ရှိသည်ဟု အချို့က ခန့်မှန်းယူဆသည်။ ကမ္ဘာလောကကို ရိုးရှင်းသော အရာဝတ္ထု တစ်ခုအဖြစ် အချို့က သတ်မှတ်ကြပြီး စိတ်အပိုင်းများစွာဖြင့် ရှုပ်ထွေးသော အရာတစ်ခုအဖြစ် အချို့က သတ်မှတ် ခွဲခြမ်းစိတ်ဖြာကြသည်။ *သိပ္ပံ(စိုင်းယန့်စ်နည်း)ကျ လောကဗေဒ* တွင် ကမ္ဘာကြီး သို့မဟုတ် လောကကို "အာကာသနှင့် အချိန်၊ အရာအားလုံး၊ ဖြစ်ခဲ့ပြီးသော၊ ဖြစ်လိမ့်မည်ဖြစ်သော" ဟု အများအားဖြင့် အဓိပ္ပာယ်ဖွင့်ဆိုကြသည်။ အခြားတစ်ဖက်တွင် *Modality သီအိုရီများ*က အရာဝတ္ထုများ မည်သို့မည်ပုံ ဖြစ်နိုင်ခြင်းဟု ပြီးပြည့်စုံပြီး တသမတ်တည်းဖြစ်နိုင်သော နည်းလမ်းအဖြစ် ပြောဆိုကြသည်။ *ရှုမြင်သုံးသပ်မှုဗေဒ* အရ ကမ္ဘာကြီးအား အကြီးဆုံး မိုးကုတ်စက်ဝိုင်း သို့မဟုတ် "မိုးကုပ်စက်ဝိုင်းအားလုံး၏ မိုးကုတ်စက်ဝိုင်း" အဖြစ် သတ်မှတ်သည်။ *စိတ်၏ဒဿန* တွင် လောကသည် စိတ်၏ကိုယ်စားပြုသောအရာအဖြစ် စိတ်နှင့် ဆန့်ကျင်ဘက်ဖြစ်သည်။ *ဓမ္မပညာ* သည် ဘုရားသခင်နှင့်စပ်လျဉ်း၍ လောကကို အယူအဆပြုသည်။ ဥပမာ၊ ဘုရားသခင်၏ ဖန်ဆင်းမှုအဖြစ်သော်လည်းကောင်း၊ နှစ်ခုသည် အပြန်အလှန်မှီခိုနေသကဲ့သို့ဖြစ်ခြင်း သို့မဟုတ် ဘုရားသခင်နှင့် တူညီသည် ဟု ဆိုကြသည်။ *ဘာသာတရား* များတွင်၊ ဘာသာရေးကျင့်စဉ်အားဖြင့် ရှာဖွေရန် ဝိဉာဏလောကကို နှစ်သက်စေရန် ရုပ်ဝတ္ထု သို့မဟုတ် အာရုံလောကကို အဆင့်နှိမ့်ချရန် သဘောထားမျိုး ရှိတတ်သည်။ ဘာသာတရားများတွင် အများအားဖြင့် တွေ့ရသကဲ့သို့ ကမ္ဘာနှင့် ကျွန်ုပ်တို့၏နေရာတို့ကို ကျယ်ကျယ်ပြန့်ပြန့် ကိုယ်စားပြုခြင်းအား *လောကအမြင်* ဟု လူသိများသည်။ *Cosmogony* သည် ကမ္ဘာလောကကို ဖန်တီးမှု သို့မဟုတ် မူလဇစ်မြစ်ကို လေ့လာသော ဘာသာရပ်ဖြစ်ပြီး eschatology သည် နောက်ဆုံးအရာများ သို့မဟုတ် ကမ္ဘာ၏အဆုံးပိုင်း၏ သိပ္ပံ သို့မဟုတ် အယူဝါဒကို ရည်ညွှန်းသည်။

## ကိုးကား